СҚО-да 600-ге жуық мұғалімнің орны бос тұр
DATE: 15:10, 10 Тамыз 2022 | GMT +5
TITLE: СҚО-да 600-ге жуық мұғалімнің орны бос тұр
URL: https://kaz.inform.kz/news/sko-da-600-ge-zhuyk-mugalimnin-orny-bos-tur_a3965136/
META: DATE: 15:10, 10 Тамыз 2022 | GMT +5
TOTAL WORDS: 189
AUTHOR(S):
TEXT: СҚО білім басқармасының мәліметінше, жаңа оқу жылында педагог кадрлардың жетіспеушілігіне зейнет жасындағы ұстаздардың қызметтен кетіп, орындарын босатуы себеп болған. Оқу жылының соңында облыс мектептерінде 418 зейнеткер ұстаз жұмыс істеген. Сондай-ақ, кей мұғалімдердің декреттік демалысқа кетуі және басқа елді мекендерге қоныс аударуы да мұғалім тапшылығын тудырған. Жалпы, биыл облыс мектептеріне 400-ден астам жас маманды жұмысқа алу жоспарланған. Соның 75%-ы ауыл мектептеріне қабылданады. Педагогтердың жетіспеушілігі мәселесін шешу үшін СҚО әкімі мұғалім мамандықтарына грант тағайындаған еді. Биыл бюджет есебінен білім алған 46 маман дипломын қолына алды. 1 қыркүйек күні жұмысқа кіріспек. Олар шарт бойынша оқу ордаларында 3 жыл жұмыс істеуі тиіс. «Елді мекендерге жұмыс істеуге барған жас мамандарға «Дипломмен ауылға» бағдарламасы арқылы 100 АЕК мөлшерінде көтермеақы бар. Сондай-ақ, 1500 АЕК мөлшерінде баспана алуға бюджеттік несие беріледі. Ұстаздық қызметке енді кіріскен жас мамандар ұлттық біліктілік сынағын тапсыруы тиіс. Биылдан бастап, министрліктің №57 бұйрығына сәйкес, білім ордаларына орналасып жатқан ұстаздар конкурстан өтуі қажет. Ал шағын жинақты мектептерге педагогтер өтініш бойынша қабылдана береді», - дейді СҚО білім басқармасының бөлім басшысы Гүлшат Шаймерденова. СҚО-да қазіргі уақытта 472 мектеп болса, соның 75%-ы – шағын жинақты. Сондықтан, оларға химиябиология, физикаматематика секілді қос пәннен сабақ бере алатын ұстаздар қажет
